अन्य प्रयोगों के लिए, पितृ दिवस (बहुविकल्पी) देखें।

**फादर्स डे** पिताओं के सम्मान में एक व्यापक रूप से मनाया जाने वाला पर्व हैं जिसमे पितृत्व (फादरहुड), पितृत्व-बंधन तथा समाज में पिताओं के प्रभाव को समारोह पूर्वक मनाया जाता है। अनेक देशों में इसे जून के तीसरे रविवार, तथा बाकी देशों में अन्य दिन मनाया जाता है। यह माता के सम्मान हेतु मनाये जाने वाले मदर्स डे (मातृ-दिवस) का पूरक है।

इतिहास
------

फादर्स डे की शुरुआत बीसवीं सदी के प्रारंभ में पिताधर्म तथा पुरुषों द्वारा परवरिश का सम्मान करने के लिये मातृ-दिवस के पूरक उत्सव के रूप में हुई. यह हमारे पूर्वजों की स्मृति और उनके सम्मान में भी मनाया जाता है। फादर्स डे को विश्व में विभिन तारीखों पर मनाते है - जिसमें उपहार देना, पिता के लिये विशेष भोज एवं पारिवारिक गतिविधियाँ शामिल हैं। आम धारणा के विपरीत, वास्तव में फादर्स डे सबसे पहले पश्चिम वर्जीनिया के फेयरमोंट में 19 जून 1910 को मनाया गया था। कई महीने पहले 6 दिसम्बर 1907 को मोनोंगाह, पश्चिम वर्जीनिया में एक खान दुर्घटना में मारे गए 210 पिताओं के सम्मान में इस विशेष दिवस का आयोजन श्रीमती ग्रेस गोल्डन क्लेटन ने किया था। प्रथम फादर्स डे चर्च आज भी सेन्ट्रल यूनाइटेड मेथोडिस्ट चर्च के नाम से फेयरमोंट में मौजूद है।

गलत सूचनाओं तथा पश्चिम वर्जीनिया द्वारा पहले फादर्स डे को छुट्टी के रूप में दर्ज नहीं करने के कारण कई अन्य सूत्र यह मानते हैं कि प्रथम फादर्स डे स्पोकाने, वाशिंगटन के सोनोरा स्मार्ट डोड के प्रयासों से दो वर्ष बाद 19 जून 1910 को आयोजित किया गया था। 1909 में स्पोकाने के सेंट्रल मेथोडिस्ट एपिस्कोपल चर्च के बिशप द्वारा हाल ही में मान्यता प्राप्त मदर्स डे पर दिए गए एक धर्मउपदेश को सुनने के बाद, डोड को लगा कि पिताधर्म को भी अवश्य मान्यता मिलनी चाहिए. वे अपने पिता विलियम स्मार्ट जैसे अन्य पिताओं के सम्मान में उत्सव आयोजित करना चाहती थीं, जो एक सेवानिवृत्त सैनिक थे तथा जिन्होंने छठे बच्चे के जन्म के समय, जब सोनोरा 16 वर्ष की थी, अपनी पत्नी की मृत्यु के बाद अपने परिवार की अकेले परवरिश की थी,

अगले वर्ष ओल्ड सेन्टेनरी प्रेस्बिटेरियन चर्च (अब नौक्स प्रेस्बिटेरियन चर्च) के पादरी डॉ कोनराड ब्लुह्म की सहायता से सोनोरा इस विचार को स्पोकाने वायएमसीए के पास ले गयी। स्पोकाने वायएमसीए तथा मिनिस्टीरियल अलायन्स ने डोड के इस विचार का समर्थन किया और 1910 में प्रथम फादर्स डे मना कर इसका प्रचार किया। सोनोरा ने सुझाव दिया कि उनके पिता का जन्मदिन, 5 जून को सभी पिताओं के सम्मान के लिये तय कर दिया जाये. चूंकि पादरी इसकी तैयारी के लिए कुछ और वक़्त चाहते थे इसलिये 19 जून 1910 को वायएमसीए के युवा सदस्य गुलाब का फूल लगा कर चर्च गये, लाल गुलाब जीवित पिता के सम्मान में और सफेद गुलाब मृतक पिता के सम्मान में. डोड घोड़ा-गाड़ी में बैठकर पूरे शहर में घूमीं और बीमारी के कारण घरों में रह गये पिताओं को उपहार बांटे. इसे आधिकारिक छुट्टी बनाने में कई साल लग गए। वायएमसीए, वायडब्लूसीए तथा चर्च के समर्थन के बावजूद फादर्स डे के कैलेंडर से गायब होने का डर बना रहा. जहां मदर्स डे को उत्साह के साथ मनाया जाता वहीं फादर्स डे की हँसी उड़ाई जाती. धीरे-धीरे छुट्टी को समर्थन मिला लेकिन गलत कारणों के लिए. यह स्थानीय अखबार के चुटकुलों सहित व्यंग्य, पैरोडी तथा उपहास का पात्र बन गया। बहुत से लोगों ने इसे कैलेंडर को विचारहीन प्रोत्साहन से भरने के पहले कदम के रूप में देखा.

छुट्टी को राष्ट्रीय मान्यता देने के लिये सन् 1913 में एक बिल कांग्रेस में पेश किया गया। सन 1916 में, राष्ट्रपति वुडरो विल्सन एक फादर्स डे समारोह में भाषण देने स्पोकाने गये तो वे इसे आधिकारिक बनाना चाहते थे किंतु इसके व्यावसायीकरण के डर से काँग्रेस ने इसका विरोध किया। अमेरिकी राष्ट्रपति कैल्विन कूलिज ने 1924 में सिफारिश की कि यह दिवस पूरे राष्ट्र द्वारा मनाया जाये किंतु इसकी राष्ट्रीय घोषणा को रोक दिया. इस छुट्टी को औपचारिक मान्यता दिलाने के दो प्रयासों को काँग्रेस ठुकरा चुकी थी। 1957 में, मेन सीनेटर मार्ग्रेट चेज स्मिथ ने काँग्रेस पर माता-पिता में से पिता को अकेला छोड़ कर, सिर्फ माताओं का सम्मान करके 40 साल तक पिता की अनदेखी करने का आरोप लगाते हुए एक प्रस्ताव लिखा. 1966 में, राष्ट्रपति लिंडन जॉनसन ने प्रथम राष्ट्रपतीय घोषणा जारी कर जून महीने के तीसरे रविवार को पिताओं के सम्मान में, फादर्स डे के रूप में तय किया। छह साल बाद 1972 में वह दिन आया जब राष्ट्रपति रिचर्ड निक्सन ने इस कानून पर हस्ताक्षर किये और यह एक स्थायी राष्ट्रीय छुट्टी बना. 2010 में, 'फादर्स डे' की स्मृति में स्पोकाने में 'फादर्स डे' शताब्दी समारोह एक महीने तक चला. फादर्स डे के अलावा, कई देशों में 19 नवम्बर को अंतर्राष्ट्रीय पुरुष दिवस मनाया जाता है, ऐसे पुरुषों और लड़कों के सम्मान में जो पिता नहीं हैं।

### व्यावसायीकरण

1930 के दशक में एसोसिएटेड मेन्स वियर रिटेलर्स ने न्यूयार्क शहर में राष्ट्रीय फादर्स डे समिति बनाई, जिसका 1938 में नाम बदल कर फादर्स डे के प्रोत्साहन के लिये राष्ट्रीय परिषद रख दिया गया तथा कई अन्य व्यापारिक समूह गठित किये गये। इस परिषद का उद्देश्य था लोगों के दिमाग में इस छुट्टी को वैधता दिलाना तथा छुट्टी के दिन बिक्री बढ़ाने के लिये एक व्यावसायिक कार्यक्रम की तरह इस छुट्टी को बढ़ावा देना. इस परिषद को हमेशा डोड का समर्थन मिला, जिनको छुट्टी के व्यावसायीकरण से कोई समस्या नहीं थी तथा उन्होंने उपहारों की राशि बढ़ाने के लिये अनेक प्रेत्साहनों का समर्थन किया। इस पहलू से डोड को एन्ना जारविस के उलट माना जा सकता है जिन्होंने मदर्स डे के सभी तरह के व्यवसायीकरण का विरोध किया था।

व्यापारियों ने छुट्टी पर नकल तथा व्यंग्य करने की प्रवृत्ति को बढ़ावा दे कर पिताओं के लिये उपहार संबंधी विज्ञापनों पर ही छुट्टी का मजाक उड़ाया. व्यावसायिक दिखावे को समझते हुए भी लोग उपहार खरीदने के लिये मजबूर हुए तथा उस दिवस पर उपहार देने का रिवाज उत्तरोत्तर अधिक स्वीकार्य होता गया। 1937 में फादर्स डे परिषद ने गणना की कि इस दिन छह में से केवल एक पिता को ही उपहार मिलता था। हालांकि, 1980 का दशक आते-आते परिषद ने घोषणा की कि उन्होंने अपने लक्ष्य प्राप्त कर लिये हैं- एक दिन का यह कार्यक्रम, एक "दूसरे क्रिसमस" के रूप में तीन सप्ताह के व्यावसायिक कार्यक्रम में बदल चुका था। इसके कार्यकारी निदेशक ने 1949 में कहा था कि परिषद एवं उसे समर्थन देने वाले समूहों के समन्वित प्रयासों के बिना यह छुट्टी गायब हो गई होती.

वर्तनी
------

हालांकि इस कार्यक्रम का नाम आमतौर पर एक बहुवचन (अर्थात "पिताओं से संबंधित दिन") के रूप में समझा जाता है, सामान्यतः जिसकी वर्तनी को "Fathers' Day" होना चाहिए लेकिन सर्वाधिक प्रचलित वर्तनी "Father's Day" है, मानो यह एक वचन (अर्थात- "पिता से संबंधित दिन") हो. संयुक्त राज्य अमेरिका में डोड ने छुट्टी के लिये अपने मूल प्रार्थना-पत्र में "Fathers' Day" वर्तनी का प्रयोग किया था, किंतु वर्तनी "Father's Day" 1913 से ही प्रचलित थी जब छुट्टी को स्थापित करने के प्रथम प्रयास के रूप में अमेरिकी कांग्रेस में पहली बार बिल पेश किया गया था तथा यही वर्तनी 2008 तक चलती रही जब अमेरिकी काँग्रेस द्वारा इसके जनक का सम्मान किया गया।

दुनिया भर की तिथियां
--------------------

फादर्स डे की आधिकारिक तौर पर मान्यता प्राप्त तिथि अलग अलग देश में अलग अलग है। इस हिस्से में कुछ महत्वपूर्ण उदाहरण दिए जा रहे हैं, तिथि के क्रम के अनुसार. 

| ग्रेगोरियन कैलेंडर |
| --- |
| परिभाषा | सैम्पल तिथियाँ | देश |
| 6 जनवरी |  | सर्बिया सर्बिया ("पेटरिस")\* |
| 23 फ़रवरी |  | रूस रूस (फादर लैंड डे का प्रतिरक्षक) |
| 19 मार्च |  | अण्डोरा एन्डोर्रा (डिया डेल पेर)बोलिविया बोलीविया हौण्डुरस होन्डुरस | इटली इटली (फेस्टा डेल पापा) लिख्टेंश्टाइन लिकटेंस्टीन | पुर्तगाल पुर्तगाल(डिया डू पाई) स्पेन स्पेन (डिया डेल पेद्रे, डिया डेल पेरे, डिया डू पाई) साँचा:देश आँकड़े Antwerp एंटवर्प (बेल्जियम)  |
| मई का दूसरा रविवार | मई साँचा:Weekday in month, 2022मई साँचा:Weekday in month, 2023मई साँचा:Weekday in month, 2024 | रोमानिया रोमानिया (जियू टाटालुइ - Ziua Tatălui) |
| 8 मई |  | दक्षिण कोरिया दक्षिण कोरिया (पैरेंट्स डे) |
| मई का तीसरा रविवार | मई साँचा:Weekday in month, 2022मई साँचा:Weekday in month, 2023मई साँचा:Weekday in month, 2024 | टोंगा टोंगा |
| असेंशन दिवस | 21 मई 200913 मई 2010 | जर्मनी जर्मनी |
| जून का पहला रविवार | जून साँचा:Weekday in month, 2022जून साँचा:Weekday in month, 2023जून साँचा:Weekday in month, 2024जून साँचा:Weekday in month, 2025 | लिथुआनिया लिथुआनिया (टेवो डिआना) |
| 5 जून |  | डेनमार्क डेनमार्क (संविधान दिवस भी) |
| जून का दूसरा रविवार | जून साँचा:Weekday in month, 2022जून साँचा:Weekday in month, 2023जून साँचा:Weekday in month, 2024 | ऑस्ट्रिया ऑस्ट्रियाबेल्जियम बेल्जियम |
| जून का तीसरा रविवार | जून साँचा:Weekday in month, 2022जून साँचा:Weekday in month, 2023जून साँचा:Weekday in month, 2024जून साँचा:Weekday in month, 2025 | अफ़ग़ानिस्तान अफगानिस्तानअण्टीगुआ और बारबूडा एंटीगुआअर्जेण्टीना अर्जेंटीनाबहामास बहामाबहरीन बहरीनबांग्लादेश बांग्लादेशबारबाडोस बारबाडोसबेलीज़ बेलीज बरमूडा बरमूडा ब्रुनेई ब्रुनेई दारुसलाम बुल्गारिया बुल्गारिया कनाडा कनाडा चिली चिली चीनी जनवादी गणराज्य पीपुल्स रिपब्लिक ऑफ चाइना | कोलोंबिया कोलम्बियाकोस्टा रीका कोस्टा रिकाक्यूबा क्यूबासाइप्रस साइप्रसचेक गणराज्य चेक रिपब्लिकईक्वाडोर इक्वाडोर इथियोपिया इथियोपिया फ़्रान्स फ्रांस घाना घाना यूनान ग्रीस | गयाना गुयाना हैती हैती हॉन्ग कॉन्ग हांगकांग हंगरी हंगरी भारत भारत आयरलैण्ड गणतंत्र आयरलैंड जमैका जमैका जापान जापान मलेशिया मलेशिया माल्टा माल्टा मॉरिशस मॉरिशस | मेक्सिको मैक्सिको म्यान्मार बर्मा नामीबिया नामीबिया नीदरलैंड नीदरलैंड्स नाईजीरिया नाइजीरिया पाकिस्तान पाकिस्तान पनामा पनामा पैराग्वे पारागुए पेरू पेरू फ़िलीपीन्स फिलीपींस प्युर्तो रिको प्यर्टो रिको सेण्ट लूसिया सेंट लूसिया सेण्ट विन्सेण्ट और ग्रेनाडाइन्स सेंट विन्सेंट और ग्रेनेजियन्स | सिंगापुर सिंगापुर स्लोवाकिया स्लोवाकिया दक्षिण अफ़्रीका दक्षिण अफ्रीका श्रीलंका श्रीलंका स्विट्ज़रलैंड स्विट्जरलैंड त्रिनिदाद एवं टोबेगो त्रिनिदाद और टोबैगो तुर्की तुर्की यूनाइटेड किंगडम यूनाइटेड किंगडम | संयुक्त राज्य संयुक्त राज्य अमेरिका वेनेजुएला वेनेजुएला जाम्बिया ज़ाम्बिया ज़िम्बाब्वे जिम्बाब्वे |
| 17 जून |  | अल साल्वाडोर अल साल्वाडोर ग्वाटेमाला ग्वाटेमाला |
| 21 जून |  | मिस्र मिस्र लेबनान लेबनान जार्डन जॉर्डन सीरिया सीरिया युगांडा युगांडा |
| 23 जून |  | निकारागुआ निकारागुआ पोलैंड पोलैंड |
| जुलाई का दूसरा रविवार | जुलाई साँचा:Weekday in month, 2022जुलाई साँचा:Weekday in month, 2023जुलाई साँचा:Weekday in month, 2024 | उरुग्वे उरुग्वे |
| जुलाई का आखरी रविवार | 26 जुलाई 200925 जुलाई 2010 | डोमिनिकन गणराज्य डोमिनिकन रिपब्लिक |
| अगस्त का दूसरा रविवार | अगस्त साँचा:Weekday in month, 2022अगस्त साँचा:Weekday in month, 2023अगस्त साँचा:Weekday in month, 2024 | ब्राज़ील ब्राजील समोआ समोआ |
| 8 अगस्त |  | चीनी ताइपे ताइवान |
| सितंबर का पहला रविवार | सितम्बर साँचा:Weekday in month, 2022सितम्बर साँचा:Weekday in month, 2023सितम्बर साँचा:Weekday in month, 2024 | ऑस्ट्रेलिया ऑस्ट्रेलिया फ़िजी फिजी न्यूज़ीलैंड न्यूजीलैंड पापुआ न्यू गिनी पापुआ न्यू गिनी |
| सितंबर का तीसरा रविवार | सितम्बर साँचा:Weekday in month, 2022सितम्बर साँचा:Weekday in month, 2023सितम्बर साँचा:Weekday in month, 2024सितम्बर साँचा:Weekday in month, 2025 | युक्रेन यूक्रेन |
| बुवाको मुख हेर्ने दिन 
बुवाको मुख हेर्ने दिन (कुशे औंशी) | 20 अगस्त 2009 | नेपाल नेपाल |
| अक्टूबर का पहला रविवार | अक्टूबरसाँचा:Weekday in month, 2022अक्टूबर साँचा:Weekday in month, 2023अक्टूबर साँचा:Weekday in month, 2024 | लक्ज़मबर्ग लक्ज़मबर्ग |
| नवंबर का दूसरा रविवार | नवम्बर साँचा:Weekday in month, 2022नवम्बर साँचा:Weekday in month, 2023नवम्बर साँचा:Weekday in month, 2024 | एस्टोनिया एस्टोनिया फिनलैंड फिनलैंड आइसलैण्ड आइसलैंड | नॉर्वे नॉर्वे स्वीडन स्वीडन |
| 5 दिसम्बर |  | थाईलैण्ड थाईलैंड |
| 26 दिसम्बर |  | बुल्गारिया बुल्गारिया |
| इस्लाम कैलेंडर |
| परिभाषा | सैम्पल तिथियाँ | देश |
| 13 रज्जब | 18 जून 2008 | ईरान ईरान पाकिस्तान पाकिस्तान |

\* रूस में आधिकारिक तौर पर इस छुट्टी के दिन रूस की सशस्त्र सेनाओं में कार्यरत अथवा कार्य कर चुके स्त्री-पुरुषों का सम्मान किया जाता था। लेकिन पारंपरिक तौर से सभी पिताओं तथा वयस्क पुत्रों द्वारा राष्ट्रीय स्तर पर बधाइयाँ स्वीकार की जाती हैं।[]
  

\*\* चीन में 1949 से पूर्व के गणतंत्र के समय में 8 अगस्त 1945 को पहला 'फादर्स डे' शंघाई में आयोजित किया गया था।

अंतरराष्ट्रीय इतिहास और परंपरायें
---------------------------------

कुछ कैथोलिक देशों में इसे सेंट जोसेफ की दावत वाले दिन मनाया जाता है।[]

### अर्जेंटीना

अर्जेंटीना में जून के तीसरे रविवार को 'फादर्स डे' मनाया जाता है, लेकिन इसे बदल कर 24 अगस्त करने के अनेक प्रयास होते रहे हैं जिस दिन राष्ट्रपिता जोस डे सैन मार्टिन पिता बने थे।

1953 में मेंडोज़ा प्रांत के स्कूलों के महानिदेशालय में यह प्रस्ताव रखा गया कि 24 अगस्त को सभी शैक्षणिक प्रतिष्ठानों में 'फादर्स डे' मनाया जाये. इस दिवस को पहली बार 1958 में जून के तीसरे रविवार को मनाया गया लेकिन कई समूहों के दबाव के कारण इसे स्कूल कैलेंडर में शामिल नहीं किया गया।

मेंडोज़ा प्रांत के स्कूलों ने 24 अगस्त को 'फादर्स डे' मनाना जारी रखा और 1982 में प्रांतीय गवर्नर ने इस दिन प्रांत में 'फादर्स डे' मनाने का कानून जारी किया।

2004 में, तिथि को एकीकृत परियोजना के रूप में 24 अगस्त करने के लिये अनेक प्रस्ताव 'अर्जेंटाइन कैमरा डे डिपुटाडोस' के सामने रखे गये। मंजूर होने पर परियोजना को अर्जेंटीना की सीनेट के पास अंतिम समीक्षा तथा मंजूरी के लिये भेजा गया। सीनेट ने नई तारीख को बदल कर अगस्त का तीसरा रविवार कर के मंजूरी के लिये प्रस्तुत किया। हालांकि, इस परियोजना पर सीनेट के सत्र में विचार ही नहीं हुआ जिसके कारण यह परियोजना असफल हो गई।

### आस्ट्रेलिया

ऑस्ट्रेलिया में, 'फादर्स डे' सितम्बर के पहले रविवार को मनाया जाता है और इस दिन सार्वजनिक अवकाश नहीं होता.

### कोस्टारिका

कोस्टारिका में यूनिदाद सोशल क्रिस्टिआना पार्टी ने इस उत्सव का दिन जून के तीसरे रविवार को बदल कर सैंट जोसफ के दिन, 19 मार्च करने के लिये एक बिल प्रस्तुत किया। ऐसा सेंट जोसेफ (जिन्होंने कोस्टारिका की राजधानी को सैन जोस नाम दिया था) को श्रद्धांजलि देने के लिए किया गया ताकि परिवारों के मुखिया सेंट जोसेफ की दावत के साथ-साथ 'फादर्स डे' भी मनाया जा सके. आधिकारिक तिथि अभी भी जून का तीसरा रविवार है। 

### डेनमार्क

डेनमार्क में, 'फादर्स डे' 5 जून को मनाया जाता है। उस दिन संविधान दिवस भी है जिस पर सार्वजनिक अवकाश रहता है।

### जर्मनी

हेरेनटेग पर हाइकिंग/ड्रिंकिंग टूर
जर्मनी में, 'फादर्स डे' (*वेतरताग*) दुनिया के अन्य भागों से अलग ढंग से मनाया जाता है। यह हमेशा एसेंशन दिवस (ईस्टर के चालीस दिन बाद आने वाले गुरुवार) को मनाया जाता है जो कि एक संघीय छुट्टी है। क्षेत्रीय रूप से यह दिन पुरुष दिवस (*मैनरताग*) या सज्जन दिवस, (*हेरेनताग*) भी कहलाता है। परंपरानुसार केवल पुरुष हाथ से खींची जाने वाली एक या अधिक गाड़ियों (*बोलरवैगन*) में लंबी पैदल यात्रा पर जाते हैं। इन गाड़ियों में इलाके के अनुसार वाइन या बियर तथा पारंपरिक क्षेत्रीय भोजन, *हाउसमेन्सकोस्ट* जिसमें *सौमाजेन*, *लिवरवुर्स्ट*, *ब्लुत्वुर्स्ट*, सब्जियाँ, अण्डे आदि रखे जाते हैं। कई पुरुष इस छुट्टी का उपयोग खूब पीने के लिये करते हैं। आम तौर पर पिये हुए लोगों के समूहों को पूरे दिन सड़कों पर घूमते हुए देखा जा सकता है। इन परंपराओं की जड़ संभवतः 'क्रिश्चियन एसेन्शन दिवस' के खेतों की ओर जाते हुए जुलूस में है, इनमें से कुछ की शराब पीने की परंपरा तो 17वीं शताब्दी से है। शहरी क्षेत्र, विशेषकर बर्लिन की गलियों में 19वीं शताब्दी से जेंटलमैन पार्टियाँ होती रही हैं जिनमें महिलाओं को शामिल नहीं किया जाता तथा शराब पी जाती है। हालांकि, कुछ पिता अपने परिवारों के साथ दिन व्यतीत करते हैं और नशा करना पसंद नहीं करते.

### हिंदू परंपरा

हिंदू परंपरा वाले देशों में पश्चिम से प्रेरित 'फादर्स डे' को पित्तरों की मौजूदा हिंदू पूजा के रूप में अगस्त के अंत में या सितम्बर के प्रारंभ में अमावस्या को मनाया जाता है। ऐसा हिंदू बाहुल्य वाले भारत तथा नेपाल में प्रचलित है।
भारत में माता पिता को याद करने के लिए १५ दिन हिंदी महीना आश्विन (कुँवार) में हर वर्ष आते हैं जिन्हे पितृपक्ष या देशी बोली में करय दिन भी कहते हैं - अशिवन माह की प्रथम तिथि प्रतिपदा (पड़वा ) से प्रारम्भ होकर अमवस्या (१५ दिन) तक चलते हैं- इन दिनों में पूर्वजों को याद करने के साथ साथ वैदिक परम्पराओं अनुसार जल देने का विधान है जिससे पूर्वज संतुष्ट होते हैं और उनकी आशीष अपने वंशजों को मिलती है।

#### लोकप्रिय संस्कृति कहानी

फादर्स डे को भारत में फादर्स लव के महत्व को चिह्नित करने के लिए कई कहानियों से जोड़ा गया है। कहानियां बेटे और पिता के मन की भावनात्मक भावनाओं से संबंधित हैं कि वे एक-दूसरे के बारे में कैसा महसूस करते हैं और जब तक बेटे को अपनी गलती का एहसास होता है तब तक बहुत देर हो चुकी होती है। Archived 2022-04-07 at the Wayback Machine

### जापान

मुख्य लेख: Public holidays in Japan
जापान में 'फादर्स डे' जून के तीसरे रविवार को मनाया जाता है और एक सार्वजनिक अवकाश नहीं है। 

### सेशेल्स

सेशेल्स में 'फादर्स डे' 16 जून को मनाया जाता है और एक सार्वजनिक अवकाश नहीं है। 

### नेपाल

मुख्य लेख: Gokarna Aunsi
नेपाल में हिंदू लोग अगस्त के अंत में या सितम्बर के प्रारम्भ में *गोकर्ण ऑन्सी* ('फादर्स डे') पर पित्तरों की पूजा करते हैं। इसे '*बुबाको मुख हेरने दिन* ' (पिता के चेहरे की ओर देखना) के रूप में भी जाना जाता है। अमावस्या के दिन लोग काठमांडू के उपनगर गोकर्ण स्थित गोकर्णेश्वर महादेव के शिव मंदिर जाते हैं।

नेपाल में पहले से मौजूद हिंदू उत्सव को ध्यान में रखते हुए पश्चिम प्रेरित 'फादर्स डे' की तारीख 23 अगस्त तय कर दी गई है। 

### न्यूजीलैंड

न्यूजीलैंड में 'फादर्स डे' सितम्बर के पहले रविवार को मनाया जाता है और एक सार्वजनिक अवकाश नहीं है। 

### फिलिपिंस

फिलीपींस में 'फादर्स डे' को सरकारी अवकाश नहीं होता है, लेकिन इसे व्यापक रूप से जून के तीसरे रविवार को मनाया जाता है। 1960 तथा 1970 के दशक में पैदा हुए अधिकांश फिलीपीनवासी 'फादर्स डे' को नहीं मनाते हैं, लेकिन अमेरिकी औपनिवेशिक नीतियों के प्रभाव में होने के कारण यह संभव है कि फिलीपीनवासी इस परंपरा को तथा अन्य अमेरिकी छुट्टियाँ को मनाएं. इंटरनेट का आगमन भी फिलीपीनवासियों को यह छुट्टी मनाने के लिये बढ़ावा देने में मदद करेगा. 

### रोमन कैथोलिक परंपरा

रोमन कैथोलिक परंपरा में पितृ उत्सव 19 मार्च को सेंट जोसेफ दिवस, जिसे आमतौर पर 'सेंट जोसेफ की दावत' कहा जाता है, पर मनाया जाता है। हालांकि कुछ देशों में 'फादर्स डे' एक धर्म निरपेक्ष उत्सव बन गया है। कैथोलिक लोगों के लिए यह आम है कि वे 'फादर्स डे' पर अपने आध्यात्मिक पिता, पादरी का सम्मान करें.

### रोमानिया

2010 की शुरुआत के साथ रोमानिया में 'फादर्स डे' मई के दूसरे रविवार को मनाया जाता है और इसे आधिकारिक तौर पर राज्य द्वारा मान्यता प्राप्त है। यूरोपीय संघ के 27 राज्यों में से यही एक राज्य था जहाँ 'फादर्स डे' को आधिकारिक तौर पर नहीं मनाया जाता था। पिता के साथ भेदभाव के खिलाफ लड़ने वाले गठबंधन (टाटा) के प्रयासों के परिणामस्वरूप कानून 319 /2009 पारित हुआ।

### सिंगापुर

सिंगापुर में 'फादर्स डे' जून के तीसरे रविवार को मनाया जाता है लेकिन एक सार्वजनिक अवकाश नहीं है। 

### ताइवान

मुख्य लेख: Public holidays in the Republic of China
ताइवान में 'फादर्स डे' एक सरकारी अवकाश नहीं है, लेकिन व्यापक रूप से साल के आठवें महीने के आठवें दिन, 8 अगस्त को मनाया जाता है। मंडारिन चीनी में संख्या 8 का उच्चारण बा (*bā*) है। यह उच्चारण अक्षर "爸" "bà" से मिलता है जिसका अर्थ है पापा या पिता. इसलिए ताइवानी लोग 8 अगस्त को आमतौर पर "बाबा दिवस" कहते हैं। 

### थाईलैंड

थाईलैंड में 'फादर्स डे' राजा के जन्मदिन के रूप में मनाया जाता है। वर्तमान राजा भूमिबोल अदुल्यादेज (राम IX) का जन्मदिन 5 दिसम्बर को है। थाई लोग अपने पिता या दादा को भंग फूल (दोक पुत ता रुक सा), जो एक मर्दाना फूल माना जाता है, भेंट कर के उत्सव मनाते हैं। थाई लोग इस दिन राजा के प्रति सम्मान दिखाने के लिए पीले रंग के वस्त्र पहनते हैं, क्योंकि पीला रंग सोमवार का रंग है, जिस दिन राजा भूमिबोल अदुल्यादेज का जन्म हुआ था।

प्रधानमंत्री प्रेम तिनसूलानोन्डा द्वारा थाईलैंड के शाही परिवार को बढ़ावा देने के एक अभियान से 1980 के दशक में पहली बार इसे देश भर में लोकप्रियता प्राप्त हुई. 'मदर्स डे' रानी सिरीकित के जन्म दिन, 12 अगस्त को मनाया जाता है।

### युनाइटेड किंगडम

ब्रिटेन में 'फादर्स डे' जून के तीसरे रविवार को मनाया जाता है।

### संयुक्त राज्य अमेरिका

अमेरिका में, 'फादर्स डे' जून के तीसरे रविवार को मनाया जाता है। पहली बार यह उत्सव 19 जून 1910 को स्पोकाने, वाशिंगटन में मनाया गया। फेयरमोंट तथा क्रेस्टन में पिताओं का सम्मान करने के लिये अन्य उत्सव आयोजित किये जाते रहे हैं लेकिन इस आधुनिक छुट्टी का जन्म उनसे नहीं हुआ है। []

आधुनिक 'फादर्स डे' की शुरुआत क्रेस्टन, वाशिंगटन में जन्मी सोनोरा स्मार्ट डोड ने की थी तथा उन्हीं की प्रेरणा से यह स्थापित हुआ। उनके पिता, सिविल युद्ध के सेवानिवृत्त विलियम जैक्सन स्मार्ट ने अकेले स्पोकाने, वाशिंगटन में अपने 6 बच्चों की परवरिश की थी। वह एन्ना जार्विस के 'मदर्स डे' की स्थापना के प्रयासों से प्रेरित हुई थी। हालांकि उन्होंने शुरू में अपने पिता के जन्म दिन 5 जून का सुझाव दिया था, किंतु वह आयोजकों को व्यवस्था करने के लिये पर्याप्त समय नहीं दे सकी इसलिये उत्सव को जून के तीसरे रविवार तक खिसका दिया गया। पहली बार, 'फादर्स डे' 19 जून 1910 को स्पोकाने, वाशिंगटन के स्पोकाने वायएमसीए में मनाया गया।[]

विलियम जेनिंग्स ब्रायन जैसी हस्तियों से मिलने वाला अनौपचारिक समर्थन तात्कालिक और व्यापक था। 1916 में राष्ट्रपति वूड्रो विल्सन का उनके परिवार द्वारा व्यक्तिगत रूप से उत्सवपूर्वक सम्मान किया गया था। 1924 में राष्ट्रपति कैल्विन कूलिज ने इसके लिये राष्ट्रीय अवकाश की सिफारिश की. 1966 में, राष्ट्रपति लिंडन जॉनसन ने जून के तीसरे रविवार को मनाये जाने वाले 'फादर्स डे' को एक छुट्टी का दिन बना दिया. रिचर्ड निक्सन के राष्ट्रपतित्व काल में 1972 तक इस छुट्टी को आधिकारिक तौर पर मान्यता नहीं मिली थी। []

हाल के वर्षों में, खुदरा विक्रेताओं ने ग्रीटिंग कार्ड तथा पारंपरिक रूप से पुरुषोचित उपहारों जैसे इलेक्ट्रॉनिक्स और उपकरणों को बढ़ावा देकर अपने को छुट्टी के लिए अनुकूलित कर लिया है। स्कूलों में और बच्चों के अन्य कार्यक्रमों में 'फादर्स डे' के लिये उपहार तैयार किये जाते हैं। 

संयुक्त राज्य अमेरिका में 'फादर्स डे' की तुलना में 'मदर्स डे' पर अधिक फोन कॉल किये जाते हैं किंतु 'फादर्स डे' पर कलेक्ट कॉल्स का प्रतिशत बहुत ऊँचा है, जिससे यह दिन कलेक्ट कॉल्स के लिये वर्ष का व्यस्ततम दिन बन गया है। इसके अलावा, 'मदर्स डे' और 'फादर्स डे' दोनों पर कॉल्स की अवधि लंबी होती है।

'फादर्स डे' पर 'मदर्स डे' की तुलना में फोन कॉल्स, ग्रीटिंग कार्ड तथा उपहारों की संख्या कम होती है। यह अनुमान है कि ऐसा सिर्फ पिता वाले घरों की तुलना में सिर्फ माताओं वाले घरों की संख्या अधिक होने, घरों के अवैतनिक कार्यों में माताओं की भूमिका अधिक होने तथा विभिन्न व्यक्तिगत या सामाजिक अपेक्षाओं के कारण होता है।

अमेरिकी कंपनियों (विशेष रूप से कर और लेखा फर्मों) की यह परंपरा भी सर्वविदित है कि 'फादर्स डे' से पहले शुक्रवार को वे अपने कर्मचारियों को अनौपचारिक कपड़े पहनने की अनुमति देती हैं।[]

#### पूर्वपद

'फादर्स डे' का पहला आधुनिक उत्सव 5 जुलाई 1908 को फेयरमोंट, पश्चिम वर्जीनिया में विलियम्स मेमोरियल मेथोडिस्ट एपिस्कोपल चर्च दक्षिण (जिसे अब सेन्ट्रल यूनाइटेड मेथोडिस्ट चर्च के रूप में जाना जाता है) में आयोजित किया गया था। पास में मोनोंगाह में दिसम्बर 1907 में हुई मोनोंगाह खान दुर्घटना में 361 पुरुष मारे गये थे जिन में से 250 पिता थे। उनके पीछे हजारों बच्चे अनाथ हो गये थे। क्लेटन उन्हीं का शोक मना रहे थे। क्लेटन ने अपने पादरी रॉबर्ट थॉमस वेब को सुझाव दिया कि उन सभी पिताओं का सम्मान होना चाहिये. ग्रेस गोल्डन क्लेटन ने अपने पिता मेथोडिस्ट पादरी फ्लेचर गोल्डन के जन्म दिन के नजदीक वाले रविवार को चुना. 

इस उत्सव का फेयरमोंट के बाहर कोई प्रभाव नहीं पड़ा जिसके कई कारण थे, जैसे शहर में अन्य घटनाओं की भरमार थी, शहर के बाहर इस उत्सव को बढ़ावा नहीं दिया गया तथा सिटी काउंसिल में कोई घोषणा नहीं की गई। इस घटना को दो अन्य घटनाओं ने भी फीका कर दिया था। 4 जुलाई 1908 को स्वतंत्रता दिवस मनाया गया जिसमें 12000 लोगों ने भाग लिया तथा गर्म हवा के गुब्बारे सहित कई शो हुए जिनकी सुर्खियाँ आने वाले दिनों में अखबारों में छाई रही और 4 जुलाई को एक 16 वर्षीय लड़की की मौत हो गई। स्थानीय चर्च और परिषद अभिभूत थे और उन्होंने इस उत्सव को बढ़ावा देने के लिए सोचा भी नहीं और उसके बाद इसे कई वर्षों तक नहीं मनाया गया। मूल धर्मोपदेश प्रेस में नहीं छपा था और लोग इसे भूल गये। अंत में यह हुआ कि शांत व्यक्तित्व वाली क्लेटन ने इस पर्व को बढ़ावा नहीं दिया, यहाँ तक कि किसी से इस के बारे में बात तक नहीं की.

दो महीने पहले, फेयरमोंट से 15 मील (24 किमी) दूर पश्चिम वर्जीनिया के नगर ग्राफ्टन में जार्विस ने अपनी स्वर्गवासी माँ की याद में 'मदर्स डे' मनाया था। हो सकता है क्लेटन एन्ना जार्विस के 'मदर्स डे' की स्थापना हेतु किये गये प्रयासों से प्रेरित हुई हों.

इन्हें भी देखें
---------------

|  |  |
| --- | --- |
|  | **Father's Day** से संबंधित मीडिया विकिमीडिया कॉमंस पर उपलब्ध है।  |


|  |  |
| --- | --- |
|   | ***Holidays प्रवेशद्वार*** |

* बाल दिवस
* अंतरराष्ट्रीय पुरुष दिवस
* मदर्स डे
* राष्ट्रीय दादा दादी दिवस (ग्रांडपैरेंट्स डे)

सन्दर्भ
-------

1. ↑  "Father's Day in Hindi: कब मनाया जाता है फादर्स डे, कौन है हमारा सच्चा पिता?". *S A NEWS* (अंग्रेज़ी में). 2021-06-20. अभिगमन तिथि 2021-06-20.
2. ↑  "संग्रहीत प्रति". मूल से 22 जून 2010 को पुरालेखित. अभिगमन तिथि 24 सितंबर 2010.
3. 1 2 3  लेईघ, 1997, पी. 276 Archived 2017-03-26 at the Wayback Machine.
4. 1 2 3 4 5 6  "Father's Day -- The un-Spokane history of Father's Day", *Daily American*, 2007-06-13[*मृत कड़ियाँ*]
5. 1 2 3 4  लेईघ, 1997, 246 Archived 2014-09-19 at the Wayback Machine, 279-281 Archived 2014-09-19 at the Wayback Machine .
6. 1 2  "Father to have his day". *दि न्यू यॉर्क टाइम्स*. 1913-10-03. मूल से 4 जून 2011 को पुरालेखित. अभिगमन तिथि 24 सितंबर 2010. (...) a bill providing that "The first Sunday in June in each and every year hereafter be designated as Father's Day (...)"
7. 1 2 3  "Father Finally Granted A Day", *Nashua Telegraph, part of The Telegraph*, 1977-06-18, मूल से 8 दिसंबर 2015 को पुरालेखित, अभिगमन तिथि 24 सितंबर 2010
8. 1 2  लेईघ, 1997, पी. 246 Archived 2014-09-19 at the Wayback Machine, 286 Archived 2014-09-19 at the Wayback Machine, 288-289 Archived 2014-09-19 at the Wayback Machine .
9. 1 2  लेईघ, 1997, पी. 289 Archived 2014-09-19 at the Wayback Machine, 355 (नोट 111) Archived 2014-09-19 at the Wayback Machine.
10. 1 2 3 4 5  लेईघ, 1997, पी. 284-289 Archived 2014-09-19 at the Wayback Machine.
11. ↑  "H. RES. 1274. Commending Sonora Smart Dodd for her contribution in recognizing the importance of Father's Day and recognizing the important role fathers play in our families". Library of Congress. 2008-06-12. मूल से 4 फ़रवरी 2016 को पुरालेखित. अभिगमन तिथि 24 सितंबर 2010.
12. ↑  "Se instituye el Día del Padre, Decreto Número 13". 1960-02-09. मूल से पुरालेखित 16 मई 2017. अभिगमन तिथि 2008-07-19.सीएस1 रखरखाव: BOT: original-url status unknown (link) (स्पेनिश)
13. 1 2  "Romania Celebrates Fathers' Day On Second Sunday Of May". Bucharest: mediafax.ro. मई 4, 2010. मूल से 29 नवंबर 2014 को पुरालेखित. अभिगमन तिथि 24 सितंबर 2010.
14. 1 2  "Fars Dag" (डेनिश में). Dansk Historisk Fællesråd. मूल से 31 मार्च 2012 को पुरालेखित. अभिगमन तिथि June 20, 2010.
15. 1 2  "Argentina, el origen del Día del Padre, ayer Google en español lo tuvo en su Portal". 2008-06-16. मूल से 10 जुलाई 2011 को पुरालेखित. अभिगमन तिथि 2008-07-12.
16. 1 2  "Presentan en Costa Rica proyecto de ley para celebrar día del padre el día de San José". ACI Prensa. 2005-05-26. मूल से 18 सितंबर 2010 को पुरालेखित. अभिगमन तिथि 24 सितंबर 2010.
17. ↑  "Principales efemérides. Mes Junio". Unión de Periodistas de Cuba. मूल से 5 जून 2008 को पुरालेखित. अभिगमन तिथि 2008-06-07. (स्पेनिश)
18. ↑  "6310.- Fêtes et Jours Fériés en Haiti" (फ़्रेंच में). मूल से 30 नवंबर 2010 को पुरालेखित. अभिगमन तिथि 2010-06-20. (French में)
19. ↑  Notimex (2008-06-14). "Preparados los capitalinos para festejar el día del padre". *La Crónica de Hoy*. मूल से 13 जून 2011 को पुरालेखित. अभिगमन तिथि 2008-06-23. (15 जून 2008 जून का तीसरा रविवार था) (स्पेनिश)
20. ↑  "Días Festivos para el mes de Junio del 2008" (स्पेनिश में). Biblioteca Nacional de Panamá. मूल से 17 दिसंबर 2008 को पुरालेखित. अभिगमन तिथि 2008-06-23. (स्पेनिश)
21. ↑  "Calendario Cívico Escolar" (स्पेनिश में). Dirección Regional de Educación de Lima Metropolitana. मूल से 9 सितंबर 2015 को पुरालेखित. अभिगमन तिथि 2008-06-07. (स्पेनिश)
22. ↑  Jerome Aning (2008-06-14). "Daughter of missing NDF consultant believes he's still alive". Philippine Daily Inquirer. मूल से 17 जून 2008 को पुरालेखित. अभिगमन तिथि 2008-06-23. (15 जून 2008 जून का तीसरा रविवार था)
23. ↑  "17 de Junio, Día del Padre en El Salvador". Ministerio de Relaciones Exteriores de El Salvador. 1969-05-08. मूल से 27 मार्च 2008 को पुरालेखित. अभिगमन तिथि 2008-06-07. Asamblea Legislativa de la República de El Salvador. 08 de mayo de 1969 (स्पेनिश)
24. ↑  Marta Altolaguirre (2008-05-17). "Reflexiones en el Día del Padre". *El Periódico*. मूल से 27 जुलाई 2011 को पुरालेखित. अभिगमन तिथि 24 सितंबर 2010.
25. 1 2 3  P. Ferguson (2007). *World and Its Peoples: Eastern and Southern Asia*. Marshall Cavendish Corporation. पृ॰ 536. आई॰ऍस॰बी॰ऍन॰ 0761476318, 9780761476313 `|isbn=` के मान की जाँच करें: invalid character (मदद). मूल से 15 जून 2011 को पुरालेखित. अभिगमन तिथि 24 सितंबर 2010. नामालूम प्राचल `|chaptertitle=` की उपेक्षा की गयी (मदद)
26. ↑  "Father's Day Celebration in different countries". मूल से 26 अगस्त 2010 को पुरालेखित. अभिगमन तिथि 2008-07-19. In Iran it is celebrated on the Birthday of First shiite Imam (Imam Ali (as)) on 13 of Rajab islamic calendar.
27. ↑  Zahra Akbari (Isfahan University of Medical Sciences, Isfahan, Iran). "Linguistic and Non-Linguistic Discourse Cues in Iranian Advertisements: a Critical Discourse Study". अभिगमन तिथि 2008-07-19.सीएस1 रखरखाव: एक से अधिक नाम: authors list (link)
28. 1 2 3  "Sesiones ordinarias 2004 Orden del día nº1798: Día del Padre. Institúyese como tal el día 24 de agosto de cada año". Cámara de Diputados de la Nación. 2008-11-07. मूल से 26 अगस्त 2010 को पुरालेखित. अभिगमन तिथि 2008-06-07. la presión de diversos grupos determinó el "olvido" de incluir esta disposición en el calendario escolar a partir de 1957, y la omisión fue aprovechada para imponer el tercer domingo de junio como el Día del Padre norteamericano, en homenaje a mister John Bruce Dodd (...) instituir el día 24 de agosto como el destinado a la celebración del Día del Padre en homenaje al general José de San Martín, padre de la patria.
29. ↑  "Día del Padre (Estado del trámite del proyecto de ley)". मूल से 11 अगस्त 2010 को पुरालेखित. अभिगमन तिथि 2008-07-12.
30. ↑  Rodolfo Delgado Valverde. "Proyecto de Ley. Celebración del 19 de Marzo como Día del Padre. Expediente 15911". मूल से 28 नवंबर 2009 को पुरालेखित. अभिगमन तिथि 24 सितंबर 2010.
31. 1 2  Agence France-Presse. "German Minister Urges Fathers Not to Get Drunk on Father's Day!". मूल से 15 मई 2011 को पुरालेखित. अभिगमन तिथि 24 सितंबर 2010.
32. ↑  "Father's Day and Vatertag". About.com. मूल से 7 जून 2011 को पुरालेखित. अभिगमन तिथि 24 सितंबर 2010.
33. 1 2 3 4  "Himmelfahrt, Männertag: Was ist das eigentlich?" (जर्मन में). Mitteldeutscher Rundfunk. अभिगमन तिथि 12 मई 2010.[*मृत कड़ियाँ*]
34. 1 2  "Von modischen Herrenpartien und der Erhöhung Jesu" (जर्मन में). Der Stern. 12 मई 2010. अभिगमन तिथि 12 मई 2010.
35. ↑  "Emotional Story of Father's Love In Hindi | पिता के महत्व पर कहानी।". *अनमोल रचना* (अंग्रेज़ी में). 2021-09-09. मूल से 7 अप्रैल 2022 को पुरालेखित. अभिगमन तिथि 2021-09-10.
36. 1 2  Padmakshi Rana, *Gokarna Aunsi (Father Day)*, NepalHomePage Travel Guide, मूल से 16 जुलाई 2011 को पुरालेखित, अभिगमन तिथि 24 सितंबर 2010
37. ↑  *Gokarna Aunsi, the day for honouring fathers*, nepalnews.com, सितंबर 8, 2002, मूल से 19 सितंबर 2012 को पुरालेखित, अभिगमन तिथि 24 सितंबर 2010
38. ↑  Kerry Tilby (June 2007). "Fathers Day". Kiwi Families. मूल से 8 अक्तूबर 2010 को पुरालेखित. अभिगमन तिथि 2008-05-23.
39. ↑  "Catholics Come Home to launch organization to encourage priests". Catholic News Agency. April 2010. मूल से 11 अगस्त 2010 को पुरालेखित. अभिगमन तिथि 2010-06-12.
40. ↑  Paul M. Handley (2006). *The King Never Smiles: a biography of Thailand's Bhumibol Adulyadej*. Yale University Press. पृ॰ 288. आई॰ऍस॰बी॰ऍन॰ 0300106823, 9780300106824 `|isbn=` के मान की जाँच करें: invalid character (मदद). (online version) Archived 2018-04-17 at the Wayback Machine
41. ↑  "संग्रहीत प्रति". मूल से 5 अक्तूबर 2010 को पुरालेखित. अभिगमन तिथि 24 सितंबर 2010.
42. ↑  "Father's Day (United States)". मूल से 1 जुलाई 2008 को पुरालेखित. अभिगमन तिथि 2008-05-30.
43. 1 2  "We Love You: Call Collect". Snopes.com. अभिगमन तिथि 2010-06-03.
44. 1 2  गोगोई, पल्लवी. "Father's Unspectacular Day." Archived 2005-06-17 at the Wayback Machine बिज़नेसवीक. 14 जून 2005.
45. 1 2 3  Smith, Vicki (June 15, 2003). "The first Father's Day". Martinsburg Journal (Martinsburg, West Virginia). मूल से 16 अगस्त 2010 को पुरालेखित. अभिगमन तिथि 2006-11-07.
46. 1 2  Barth, Kelly (June 21, 1987). "First Father's Day service in 1908". Dominion Post (Morgantown, West Virginia). मूल से 11 जून 2010 को पुरालेखित. अभिगमन तिथि 2006-11-07.
47. 1 2  "The First Father's Day Service occurred in Fairmont, West Virginia, on July 5, 1908, at Williams Memorial Methodist Espiscopal Church". मूल से 15 मई 2011 को पुरालेखित. अभिगमन तिथि 24 सितंबर 2010.

### ग्रंथ-सूची

* Leigh Eric Schmidt (1997). Princeton University Press (संपा॰). *Consumer Rites: The Buying and Selling of American Holidays* (reprint, illustrated संस्करण). पपृ॰ 275–292. आई॰ऍस॰बी॰ऍन॰ 0691017212. मूल से 21 जुलाई 2011 को पुरालेखित. अभिगमन तिथि 24 सितंबर 2010.

अग्रिम पठन
----------

* Larossa, Ralph (1997). University of Chicago Press (संपा॰). *The Modernization of Fatherhood: A Social and Political History* (illustrated संस्करण). पपृ॰ 90, 170–192. आई॰ऍस॰बी॰ऍन॰ 0226469042. मूल से 21 जुलाई 2011 को पुरालेखित. अभिगमन तिथि 24 सितंबर 2010.

एक्सटर्नल लिंक्स (बाह्य कड़ियाँ)
--------------------------------

* फादर्स डे फादर्स डे विशेष
* साँचा:Dmoz.org
* जॉर्ज डब्लू बुश और बिल क्लिंटन द्वारा Proclamations by US Presidents on Father's Day
* फादर्स डे पर अनमोल वचन Archived 2020-06-04 at the Wayback Machine